**Rámcová dohoda na razbu a dodávku zlatých zberateľských euromincí**

**C-NBS1-000-108-809**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník“) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zmluva“)

## Zmluvné strany

**Objednávateľ:**

Názov**:** Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní objednávateľ>

IČO: 30844789

IČ DPH: SK2020815654

DIČ: 2020815654

Bankové spojenie: Národná banka Slovenska

Číslo účtu: IBAN SK07 0720 0000 0000 0000 1919

 <platí pre domáceho zhotoviteľa>

 IBAN SK60 0720 0000 0000 0000 2129

 <platí pre zahraničného zhotoviteľa>

Zriadená zákonom NR SR č. 566/1992 Zb. o Národnej banke Slovenska v znení neskorších

predpisov

(ďalej len „**objednávateľ**“)

a

**Zhotoviteľ:**

Obchodné meno: <vyplní zhotoviteľ>

Sídlo: <vyplní zhotoviteľ>

Zastúpený: <vyplní zhotoviteľ>

IČO: <vyplní zhotoviteľ>

IČ DPH: <vyplní zhotoviteľ>

DIČ: <vyplní zhotoviteľ>

Bankové spojenie: <vyplní zhotoviteľ>

Číslo účtu v tvare IBAN: <vyplní zhotoviteľ>

Zapísaný: <vyplní zhotoviteľ>

(ďalej len „**zhotoviteľ**“)

(objednávateľ a zhotoviteľ ďalej spolu označení ako „**zmluvné strany**“)

## Preambula

1. Objednávateľ ako verejný obstarávateľ vyhlásil oznámením č. <vyplní objednávateľ>, zverejneným vo Vestníku verejného obstarávania č. <vyplní objednávateľ> dňa <vyplní objednávateľ>, zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom **Razba a dodávka zlatých zberateľských euromincí v nominálnej hodnote 33 € a 100 €.**
2. Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Účelom tejto zmluvy je zabezpečiť pre objednávateľa realizáciu a dodávku zlatých zberateľských euromincí.

**Článok I**

## Predmet zmluvy

1. Zhotoviteľ sa zaväzuje spôsobom a za podmienok dohodnutých v tejto zmluve zhotoviť, vyraziť a dodať objednávateľovi:
* zlaté zberateľské euromince v nominálnej hodnote 100 eur,
* zlaté zberateľské euromince v nominálnej hodnote 33 eur (ďalej spolu aj ako „euromince“ alebo „predmet plnenia“),

a to podľa špecifikácie, v rozsahu a v kvalite podľa prílohy č. 1 tejto zmluvy - Opis predmetu zmluvy.

1. Súčasťou predmetu plnenia tejto zmluvy je aj zhotoviteľov záväzok:
2. dopraviť predmet plnenia do preberacieho miesta objednávateľa, pokiaľ si objednávateľ v objednávke nestanovil, že euromince prevezme u zhotoviteľa na vlastné náklady,
3. dodať euromince v balení podľa prílohy č. 1 tejto zmluvy,
4. zabezpečiť skúšky rýdzosti zlata, predkladanie skúšobných odrazkov a ich schvaľovanie, označovanie schválených vzorov, skúšobných odrazkov a ničenie nepodarkov, a to spôsobom a za podmienok ďalej uvedených v tejto zmluve.
5. V súlade s príslušnými ustanoveniami tejto zmluvy sa predmet plnenia bude realizovať vystavením písomných záväzných objednávok objednávateľa adresovaných zhotoviteľovi (ďalej len „objednávka“), v ktorých budú v súlade s touto zmluvou špecifikované požiadavky objednávateľa na predmet plnenia. Po uzatvorení zmluvy bude objednávateľ zasielať zhotoviteľovi objednávky na konkrétny druh euromince. Nevylučuje sa ani dorazba už objednaných euromincí jednou alebo viacerými objednávkami doručenými do dňa emisie takejto euromince. Objednávateľ nemá povinnosť objednať celé množstvo euromincí uvádzané v tejto zmluve, ktoré predstavuje maximálny rozsah tejto zmluvy.
6. Objednávky bude objednávateľ zasielať zhotoviteľovi e-mailom kontaktnej osoby uvedenej v zozname kontaktných osôb zhotoviteľa podľa článku X bodu 9 tejto zmluvy.
7. Zhotoviteľ je povinný najneskôr nasledujúci pracovný deň po dni doručenia objednávky od objednávateľa potvrdiť príjem a akceptáciu objednávky, a to rovnakou formou akou bola objednávka doručená zhotoviteľovi (e-mailom). Pri preukazovaní doručenia objednávky bude dostatočné preukázať, že emailová správa bola riadne adresovaná a odoslaná a že odosielateľ emailovej správy môže predložiť potvrdenie o doručení (v ktorom bude uvedený dátum a čas doručenia). Potvrdením objednávky zo strany zhotoviteľa sa považuje objednávka za akceptovanú s tým, že zhotoviteľ je povinný zhotoviť, vyraziť a dodať objednávateľovi predmet plnenia podľa príslušnej objednávky na mieste a v lehote určenej v objednávke alebo v tejto zmluve. Objednávateľ takto objednaný predmet objednávky prevezme a zaväzuje sa zaň zaplatiť dohodnutú cenu. Akceptovaná objednávka je pre účely tejto zmluvy čiastkovou zmluvou na plnenie. Súčasťou akceptovanej objednávky sú príslušné zmluvné podmienky tejto zmluvy.
8. Objednávky na základe tejto zmluvy je možné zadať počas jej trvania, pričom trvanie plnenia z už vystavených objednávok zadaných na základe tejto zmluvy môže presiahnuť trvanie tejto zmluvy.
9. Objednávateľ sa zaväzuje riadne a včas vykonané zhotovenie, vyrazenie a dodanie euromincí prevziať a zaplatiť dohodnutú cenu podľa článku VIII tejto zmluvy.

**Článok II**

## Miesto a termín plnenia

1. Miestom dodania predmetu plnenia je Národná banka Slovenska, ústredie, I. Karvaša č. 1, 813 25 Bratislava (ďalej aj „preberacie miesto“) s výnimkou prípadov podľa čl. II ods. 4 zmluvy.
2. Časová os plnenia predmetu zmluvy je uvedená v prílohe č. 2 tejto zmluvy. Lehota na zhotovenie, vyrazenie a dodanie euromincí podľa objednávky je maximálne 4 mesiace od jej doručenia V prípade objednávky na dorazbu euromincí je termín dodania maximálne 2 mesiace od jej doručenia, pričom tento termín môže byť najskôr v deň stanovený ako termín dodania podľa objednávky na razbu uvedenej v druhej vete tohto bodu. Presný termín dodania euromincí bude uvedený v objednávke. Zhotoviteľ je oprávnený dodať predmet plnenia podľa objednávky aj skôr ako v deň uvedený v objednávke.
3. Zhotoviteľ sa zaväzuje bezodkladne informovať objednávateľa o vzniku akejkoľvek udalosti, ktorá mu bráni alebo sťažuje vykonať a dodať euromince riadne a včas, pričom táto môže spôsobiť omeškanie zhotoviteľa.
4. Objednávateľ si vyhradzuje právo prevziať predmet plnenia u zhotoviteľa na vlastné náklady, ak to objednávateľ uvedie v objednávke. Zhotoviteľ sa nedostane do omeškania, ak objednávateľ v takom prípade neprevezme predmet plnenia v termíne uvedenom v objednávke, ak mu ho riadne v termíne sprístupnil. Ak objednávateľ neprevezme predmet plnenia do 10 pracovných dní od dohodnutého termínu v objednávke, dostane sa do omeškania.
5. Ak objednávateľ neposkytne zhotoviteľovi súčinnosť pri preberaní euromincí, zhotoviteľ nie je v omeškaní so splnením svojho záväzku.

**Článok III**

## Podmienky razby – zabezpečenie skúšky rýdzosti zlata, miesto razby

1. Zhotoviteľ zabezpečí výrobu euromincí vo svojich výrobných priestoroch (miesto razby) podľa predlohy - modelu, ktorý mu objednávateľ odovzdá. Model je vlastníctvom objednávateľa a v prípade, ak ide o fyzický model, musí byť najneskôr do 15 pracovných dní po schválení sériovej razby vrátený objednávateľovi.
2. Euromince nesmú opustiť miesto razby okrem prípadov, ak sú zasielané objednávateľovi alebo Puncovému úradu Slovenskej republiky.
3. Pred realizáciou dodávky euromincí musí zhotoviteľ zabezpečiť na vlastné náklady vykonanie skúšky rýdzosti zlata na objednávateľom vybraných eurominciach v zmysle zákona č. 94/2013 Z. z. o puncovníctve a skúšaní drahých kovov (puncový zákon) a o zmene niektorých zákonov v neskorších predpisov. Predloženie dokladu o vykonaní skúšky rýdzosti, potvrdzujúceho dodržanie rýdzosti zlata podľa zadanej špecifikácie je podmienkou na prijatie dodávky a zhotoviteľ je povinný doklad predložiť najneskôr 3 pracovné dni pred realizáciou dodávky. Bez predloženia dokladu o vykonaní skúšky nie je objednávateľ povinný prijať predmet plnenia a odmietnutím predmetu plnenia z tohto dôvodu sa nedostáva do omeškania.
4. Miestom razby sa na účely tejto zmluvy rozumie zabezpečený výrobný priestor zhotoviteľa, kde bude prebiehať razba. Priestor musí byť riadne označený a objednávateľovi musí byť oznámené, kde sa tento priestor nachádza, aby mohol vykonávať kontroly razby priamo na mieste pri raziacom stroji v spolupráci a v sprievode so zástupcom zhotoviteľa.
5. Zhotoviteľ je oprávnený dokumentovať a zhotovovať vizuálny materiál (vrátane fotografií, videozáznamov a iných obrazových záznamov) z procesu razby zlatých euromincí alebo zhotovovať takýto materiál o zberateľských eurominciach samotných výlučne s predchádzajúcim písomným súhlasom objednávateľa, alebo na základe výslovnej písomnej požiadavky objednávateľa. Objednávateľ je oprávnený dokumentovať proces výroby zlatých euromincí za fyzickej prítomnosti zástupcu zhotoviteľa, nie je pritom oprávnený dokumentovať priestory zhotoviteľa nad rámec nevyhnutne potrebný na zdokumentovanie procesu výroby zberateľských euromincí, ktoré sú predmetom tejto zmluvy. Objednávateľ sa zaväzuje, že pri dokumentovaní procesu razby zberateľských euromincí nebude dokumentovať výrobné zariadenia, technológie, bezpečnostné systémy a iné priestory zhotoviteľa, ktoré priamo nesúvisia s procesom výroby zberateľských euromincí podľa tejto zmluvy. Zhotoviteľ je oprávnený zverejňovať akýkoľvek vizuálny materiál súvisiaci s procesom razby zlatých euromincí alebo so zberateľskými euromincami výlučne s predchádzajúcim písomným súhlasom objednávateľa.

**Článok IV**

## Predkladanie skúšobných odrazkov a ich schvaľovanie, označovanie vzorov a skúšobných odrazkov, ničenie nepodarkov

1. Objednávateľ môže iniciovať stretnutie medzi zmluvnými stranami za účasti autora výtvarného návrhu euromince. Na tomto stretnutí predloží zhotoviteľ objednávateľovi a autorovi výtvarného návrhu dva kusy skúšobných odrazkov euromincí (autorská skúška). Pri predkladaní skúšobných odrazkov euromincí na posúdenie v rámci tzv. autorskej skúšky v sídle zhotoviteľa musí byť predložený aj originál modelu, pretože jeho predloženie je nevyhnutné pre posúdenie predložených skúšobných odrazkov euromincí zo strany objednávateľa.
2. V prípade, že objednávateľ neiniciuje stretnutie medzi zmluvnými stranami za účelom autorskej skúšky v sídle zhotoviteľa, doručí zhotoviteľ skúšobné odrazky autorskej skúšky do sídla objednávateľa, a to do jedného mesiaca od odovzdania modelov oboch strán euromince. Objednávateľ posúdi predložené skúšobné odrazky do 7 pracovných dní. V prípade, že autor výtvarného návrhu euromince prejaví záujem pozrieť si a prekonzultovať kvalitatívne a celkové vyhotovenie skúšobných odrazkov so zástupcom zhotoviteľa v jeho sídle, zhotoviteľ je povinný tejto požiadavke vyhovieť.
3. Po autorskej skúške bude vyhotovený záznam, v ktorom sa autor výtvarného návrhu euromince spolu s objednávateľom vyjadrí ku kvalite a celkovému prevedeniu predložených skúšobných odrazkov s prípadnými pripomienkami, ktoré budú zohľadnené pri predložení ďalších skúšobných odrazkov. Objednávateľ si v danom prípade ponechá jeden skúšobný odrazok a druhý bude vrátený zhotoviteľovi. O odovzdaní a prevzatí skúšobného odrazku euromince z autorskej skúšky bude vyhotovený preberací protokol, ktorý podpíšu poverení zástupcovia oboch zmluvných strán.
4. Pred začatím sériovej razby predloží zhotoviteľ objednávateľovi formou doručenia do sídla objednávateľa päť kusov skúšobných odrazkov euromincí v plexi obale.
5. Po schválení skúšobných odrazkov euromincí zostávajú objednávateľovi tri kusy ako schválené vzory a dva kusy budú vrátené zhotoviteľovi ako posudzovacie vzory na kontrolu kvality razených euromincí.
6. V prípade neschválenia euromincí objednávateľ vráti všetky skúšobné odrazky zhotoviteľovi, ktorý po vykonaní požadovaných úprav predloží nových päť kusov skúšobných odrazkov na posúdenie.
7. O odovzdaní a prevzatí skúšobných odrazkov euromincí bude vyhotovený protokol s vyznačením poradia skúšky. Po emisii euromincí a na základe žiadosti objednávateľa zhotoviteľ vykoná označenie schválených vzorov euromincí a neschválených odrazkov Schválené vzory euromincí, neschválené skúšobné odrazky a odrazky z prípadných interných skúšok budú označené textom „TEST“ a identifikačným číslom. Objednávateľ určí miesto označenia, príslušné identifikačné čísla, dodá k označeniu razníky a zúčastní sa označovania, ktoré sa uskutoční v sídle zhotoviteľa.
8. Náklady na výrobu a označenie schválených vzorov euromincí, neschválených skúšobných odrazkov sú zahrnuté v zmluvnej cene. V prípade, že predložené skúšobné odrazky euromincí nebudú schválené, resp. bude potrebné vykonať určité úpravy podľa pripomienok objednávateľa, odovzdá zhotoviteľ novoupravené skúšobné odrazky euromincí na odsúhlasenie. Ďalej sa postupuje podľa predchádzajúcich odsekov tohto článku.
9. Zhotoviteľ v priebehu razby euromincí, najneskôr 2 mesiace pred dodaním predmetu plnenia predloží objednávateľovi na schválenie všetky súčasti objednávky, ktoré majú byť spolu s euromincami dodávané (certifikáty, násuvné obaly, drevené kazety). Objednávateľ posúdi predložené vzorky do 7 pracovných dní. V prípade neschválenia niektorej z predložených vzoriek ju zhotoviteľ upraví podľa požiadaviek objednávateľa a bezodkladne predloží na schválenie objednávateľovi.

**Článok V**

## Vlastníctvo originálneho výrobného náradia, skúšobných odrazkov, prechod vlastníctva euromincí

1. Vlastníkom všetkého originálneho výrobného náradia na prípravu a razbu všetkých druhov euromincí - najmä redukcií, matríc, punzí, razobných kruhov, ako aj razidiel a predmetov použitých pri príprave výroby základného náradia, schválených vzorov euromincí, neschválených odrazkov euromincí a odrazkov z interných skúšok zostávajúcich po razbe objednávateľovi je objednávateľ.
2. Po skončení výroby objednávateľ určí nástroje a predmety, ktoré mu budú vrátené. Pred vrátením základného náradia a razidiel budú tieto označené vopred dohodnutým spôsobom. O odovzdaní a prevzatí vytypovaných nástrojov a predmetov musí byť vyhotovený protokol, ktorý podpíšu poverení zástupcovia oboch zmluvných strán. Ostatné budú zničené bezodkladne po emisii euromincí (resp. po dodaní poslednej objednávky, ak bola dodaná po emisii) vo výrobných priestoroch zhotoviteľa za účasti zástupcov objednávateľa.
3. Vlastníkom posudzovacích vzorov na kontrolu kvality razených euromincí zostávajúcich zhotoviteľovi zostáva objednávateľ. Posudzovacie vzory budú demonetizované bezodkladne po emisii euromincí (resp. po dodaní poslednej objednávky, ak bola dodaná po emisii) v sídle zhotoviteľa za účasti objednávateľa.
4. Vlastnícke právo k eurominciam a nebezpečenstvo škody na eurominciach prejde zo zhotoviteľa na objednávateľa okamihom ich prevzatia a podpísania tlačiva „dodací list/ potvrdenie o prevzatí euromincí“, prípadne protokolu o odovzdaní a prevzatí euromincí. Minimálne tri pracovné dni pred plánovaným dodaním euromincí je potrebné túto skutočnosť nahlásiť príslušnému preberaciemu miestu objednávateľa.
5. Zhotoviteľ prevezme na základe písomného protokolu potvrdeného zástupcami obidvoch zmluvných strán od objednávateľa sadrové modely do opatrovania za účelom vykonania razby euromincí a zodpovedá za tieto sadrové modely ako skladovateľ. Po dobu plnenia predmetu zmluvy, kedy budú tieto modely v opatere zhotoviteľa, je toto opatrovanie bezplatné.
6. Zhotoviteľ znáša nebezpečenstvo škody na modeloch odo dňa ich protokolárneho prevzatia od objednávateľa až do dňa ich protokolárneho odovzdania a prevzatia objednávateľom, ktoré sa uskutoční do 15 pracovných dní od schválenia sériovej razby.
7. Zhotoviteľ sa zaväzuje, že urobí všetky opatrenia na zabezpečenie ochrany modelov pred ich zničením, poškodením, odcudzením alebo stratou. V prípade, že k tejto udalosti dôjde, zhotoviteľ uhradí vzniknutú škodu.
8. Objednávateľ má právo, aby mu zhotoviteľ v priebehu prípravy razby ako aj počas nej sadrové modely zapožičal z dôvodu výroby ich kópie.

**Článok VI**

## Dodacie podmienky

1. Dodané euromince musia presne zodpovedať parametrom a podmienkam dohodnutým v tejto zmluve a jej prílohách. Cena dopravy je uvedená v prílohe č. 3 tejto zmluvy.
2. K zásielke euromincí vystavuje zhotoviteľ v troch vyhotoveniach tlačivo „Dodací List / Potvrdenie o prevzatí euromincí“ , ktorý obsahuje:
	1. adresu zhotoviteľa,
	2. adresu preberacieho miesta, ktorému sa zásielka doručuje,
	3. názov a nominálnu hodnotu euromincí,
	4. počet kusov euromincí,
	5. počet a čísla obalov, v ktorých je zásielka zabalená,
	6. počet paliet,
	7. dátum a miesto vyhotovenia a podpisy zodpovedných zamestnancov.
3. Euromince je zhotoviteľ povinný buď dodať do termínu dohodnutého v objednávke, a to tak, aby neboli dodané v posledných piatich kalendárnych dňoch v mesiaci, alebo umožniť objednávateľovi ich prevzatie v priestoroch zhotoviteľa v závislosti od spôsobu prevzatia dohodnutého v objednávke.
4. Na prepravu euromincí môže zhotoviteľ využiť spôsobilý dopravný prostriedok, ale na ich doručenie do preberacieho miesta objednávateľa, ktoré je limitované prevádzkovými a priestorovými možnosťami objednávateľa môže byť použité vozidlo s nosnosťou maximálne 12 ton.
5. Objednávateľ hradí iba náklady na prepravu na trase zhotoviteľ – preberacie miesto – naspäť zhotoviteľ.

**Článok VII**

## Bezpečnostné opatrenia (pri razbe, preprave, dodávkach)

1. Pri výrobe euromincí musí byť zhotoviteľ schopný zabezpečiť také bezpečnostné opatrenia, aby sa zabránilo akémukoľvek zneužitiu náradia, razidiel, euromincí a mincových platničiek. Výrobné priestory zhotoviteľa musia byť vybavené mechanicko-fyzickou ochranou a elektronickým zabezpečovacím zariadením, najmä ale nie výlučne musia byť nepretržite napojené na pult centrálnej ochrany, monitorované kamerami systému priemyselnej televízie, po celý čas výroby euromincí podľa tejto zmluvy musí byť zabezpečená fyzická ochrana výrobných priestorov. Zhotoviteľ musí viesť evidenciu o výrobe náradia a razidiel, evidenciu o počte dodaných alebo vyrobených mincových platničiek a ich použití, evidenciu o razbe interných a skúšobných odrazkov euromincí a evidenciu o sériovej razbe euromincí a o počte nepodarkov. Do 7 pracovných dní od dňa emisie euromincí alebo do 7 pracovných dní od dodania euromincí dodávaných po dni emisie na základe objednávky zaslanej pred dňom emisie, musí predložiť zhotoviteľ záverečnú bilanciu výroby náradia, razidiel a euromincí. Zhotoviteľ je povinný prizvať zástupcov objednávateľa k ničeniu nepodarkov euromincí, ktoré sa uskutoční jednorazovo vo výrobných priestoroch zhotoviteľa bezodkladne po emisii euromincí.
2. Zhotoviteľ musí umožniť prístup zamestnancom objednávateľa za účelom kontroly do jeho výrobných priestorov vždy za prítomnosti zástupcu zhotoviteľa. Zhotoviteľ umožní povereným zamestnancom objednávateľa uskutočniť náhodný výber razených euromincí priamo od stroja vo výrobných priestoroch zhotoviteľa a zabezpečí podmienky pre kontrolu euromincí.
3. Zhotoviteľ musí takisto garantovať bezpečnosť dodávky euromincí do dohodnutých preberacích miest objednávateľa (zabezpečenie napr. políciou, SBS).

**Článok VIII**

## Cena za predmet plnenia

1. Cena za predmet plnenia v rozsahu stanovenom touto zmluvou bola dojednaná dohodou zmluvných strán a v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Jednotkové ceny za predmet plnenia tejto zmluvy sú uvedené v prílohe č. 3 tejto zmluvy. Jednotkové ceny za predmet plnenia sú pevné počas celej doby trvania tejto zmluvy, okrem ceny zlata, ktorá bude stanovená na základe dopoludňajšej ceny zlata za deň predchádzajúci dňu doručeniu písomnej objednávky zhotoviteľovi, zverejnenej na internetovej stránke <https://www.lbma.org.uk/>.
3. Celková cena za predmet plnenia po dobu trvania tejto zmluvy nesmie presiahnuť finančný limit 23 218 003,24 bez DPH (slovom: dvadsaťtri miliónov dvestoosemnásťtisíctri eur a dvadsaťštyri centov). V prípade vyčerpania finančného limitu podľa predchádzajúcej vety táto zmluva zaniká, a to aj pred dobou trvania tejto zmluvy.

**Článok IX**

## Platobné podmienky

1. Zmluvné strany sa dohodli, že zhotoviteľ je oprávnený vystaviť faktúru po odovzdaní euromincí a ich prevzatí objednávateľom v súlade s objednávkou a článkom VI tejto zmluvy. Zhotoviteľ vyhotovuje a elektronicky doručuje objednávateľovi faktúru za dodávku euromincí, ktorej prílohou bude kópia potvrdeného dodacieho listu a ako podklad pre výpočet ceny dopravy aj kópia výpisu z knihy jázd prípadne iný prepravný doklad (napr. nákladný list), a to do 10 dní od dodania euromincí. Faktúru doručí zhotoviteľ objednávateľovi najneskôr do 10 dní po splnení dodávky.
2. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní zhotoviteľ> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e- mailové adresy a to len písomne s oznámením novej e-mailovej adresy druhej zmluvnej strane, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
3. Faktúra je splatná do 30 dní odo dňa jej doručenia objednávateľovi bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu zhotoviteľa.
4. Zhotoviteľ k dohodnutej cene uplatní DPH podľa zákona o dani z pridanej hodnoty. <text tejto vety platí pre domáceho zhotoviteľa, ktorý je platiteľom DPH, domáci zhotoviteľ, ktorý nie je platiteľom DPH a zahraničný zhotoviteľ túto vetu odstráni>
5. V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o dani z pridanej hodnoty alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi. <text tohto bodu platí pre domáceho zhotoviteľa, ktorý je platiteľom DPH, domáci zhotoviteľ, ktorý nie je platiteľom DPH a zahraničný zhotoviteľ text tohto bodu odstráni>
6. Zhotoviteľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Zhotoviteľ vyhlasuje, že je konečným príjemcom dohodnutej ceny uvedenej v článku VIII tejto zmluvy. <text tohto bodu platí pre zahraničného zhotoviteľa, domáci zhotoviteľ text tohto bodu odstráni>
7. Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy. <text tohto bodu platí len pre domáceho zhotoviteľa, zahraničný zhotoviteľ text tohto bodu odstráni>
8. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
9. Poskytnutie zálohovej platby zo strany objednávateľa zhotoviteľovi, a to vo výške 75 % z ceny každej objednávky, je možné len na základe osobitnej písomnej dohody medzi zmluvnými stranami. Písomnou dohodou podľa predchádzajúcej vety sa rozumie výmena elektronických správ (e-mailov) medzi kontaktnými osobami podľa článku X bod 9 a bod 10 zmluvy, pričom z predmetných elektronických správ (emailov) musí jednoznačne vyplývať súhlas oboch zmluvných strán s poskytnutím zálohovej platby, ako aj suma zálohovej platby. Na uzavretie dohody o poskytnutí zálohovej platby nie je potrebné uzatvorenie dodatku k tejto zmluve. Zhotoviteľ je oprávnený iniciovať návrh na poskytnutie zálohovej platby do 15 dní od doručenia objednávky. Objednávateľ je povinný oznámiť svoje stanovisko k návrhu na poskytnutie zálohovej platby bez zbytočného odkladu, najneskôr do 14 dní od doručenia návrhu na poskytnutie zálohovej platby. V prípade, že zálohová platba bude dohodnutá, objednávateľ poskytne zálohovú platbu zhotoviteľovi na základe zálohovej faktúry vystavenej zhotoviteľom. Lehota splatnosti zálohovej faktúry je 14 dní odo dňa jej doručenia objednávateľovi. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu zhotoviteľa. Do 15 dní odo dňa prijatia platby zhotoviteľ vyhotoví faktúru so všetkými údajmi v zmysle zákona o dani z pridanej hodnoty a obratom ju elektronicky zašle objednávateľovi. V prípade oneskoreného alebo nesprávneho vyhotovenia faktúry (napr. s nesprávnymi, neúplnými alebo chybnými údajmi) je zhotoviteľ povinný nahradiť objednávateľovi škodu, ktorá mu z tohto dôvodu vznikne, vrátane prípadných pokút, sankcií alebo zvýšených daňových povinností. Poskytnutá zálohová platba sa pri konečnom vyúčtovaní započíta na cenu plnenia podľa príslušnej objednávky, ku ktorej bola záloha poskytnutá.

**Článok X**

## Subdodávatelia, register partnerov verejného sektora, nelegálne zamestnávanie a kontaktné osoby

1. Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 4 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný oznámiť bezodkladne objednávateľovi akúkoľvek zmenu v predchádzajúcej vete uvedených údajov o subdodávateľovi. Plnenie zmluvy alebo jej časti prostredníctvom subdodávateľa nezbavuje zhotoviteľa povinnosti a zodpovednosti za plnenia subdodávateľa.
2. Počas trvania tejto zmluvy je zhotoviteľ oprávnený zmeniť subdodávateľa uvedeného v  prílohe č. 4 tejto zmluvy výlučne na základe predchádzajúceho písomného oznámenia a následného odsúhlasenia objednávateľom bez potreby uzatvoriť dodatok k tejto zmluve. V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
3. Zhotoviteľ sa zaväzuje dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Zhotoviteľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona
č. 82/2005 Z. z. V prípade, ak sa vyhlásenie zhotoviteľa podľa predchádzajúcej vety preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u zhotoviteľa objednávateľom.
4. Zhotoviteľ sa zaväzuje byť počas celej doby trvania tejto zmluvy zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). V prípade, ak zhotoviteľ poruší svoj záväzok byť počas celej doby trvania tejto zmluvy zapísaný v registri partnerov verejného sektora, ak má túto povinnosť podľa zákona č. 315/2016 Z. z., má objednávateľ právo na zmluvnú pokutu od zhotoviteľa vo výške 5000,- eur bez DPH.
5. Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z., ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
6. Za účelom preukázania splnenia povinnosti v zmysle prechádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 4 tejto zmluvy, resp. následne doplneným/ zmeneným postupom podľa bodu 2. tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.
7. V prípade, ak zhotoviteľ poruší povinnosť v zmysle bodu 4 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5000,- eur (slovom: päťtisíc eur) bez DPH za každé jednotlivé porušenie stanovenej povinnosti.
8. Zhotoviteľ zároveň vyhlasuje, že osoba alebo osoby, ktoré sú v registri partnerov verejného sektora zapísané ako jeho koneční užívatelia výhod, nie sú osobami uvedenými v § 11 ods. 1 písm. c) zákona o verejnom obstarávaní, medzi ktoré patrí prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta a predseda vyššieho územného celku. Zhotoviteľ tiež vyhlasuje, že v prípade, ak na plnenie tejto zmluvy použije subdodávateľa alebo subdodávateľov, ktorí majú povinnosť zapisovať sa do registra partnerov verejného sektora, tak tento subdodávateľ alebo títo subdodávatelia k dátumu podpisu tejto zmluvy nemajú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona o verejnom obstarávaní.
9. Zhotoviteľ je povinný bezodkladne po nadobudnutí účinnosti tejto zmluvy písomne stanoviť a objednávateľovi písomne oznámiť kontaktné osoby pre účely konania vo vzájomnom styku zmluvných strán vo veci objednávania zhotovenia a dodania euromincí a iných uplatňovaní práv podľa zmluvy, a to v rozsahu: meno a priezvisko, telefónne číslo, emailová adresa (ďalej len „kontaktné osoby zhotoviteľa“). Zmena kontaktnej osoby musí byť zaslaná druhej strane najneskôr 7 pracovných dní pred vykonaním zmeny.
10. Objednávateľ je povinný bezodkladne po nadobudnutí účinnosti tejto zmluvy písomne stanoviť a zhotoviteľovi písomne oznámiť kontaktné osoby pre účely konania vo vzájomnom styku zmluvných strán vo veci objednávania zhotovenia a dodania euromincí a iných uplatňovaní práv podľa zmluvy, a to v rozsahu: meno a priezvisko, telefónne číslo, emailová adresa, (ďalej len „kontaktné osoby objednávateľa“). Zmena kontaktnej osoby musí byť zaslaná druhej strane najneskôr 7 pracovných dní pred vykonaním zmeny.
11. V prípade podstatného porušenia zmluvy zhotoviteľom je objednávateľ oprávnený vykonať zmenu zmluvy spočívajúcu v zmene osoby zhotoviteľa, a to nahradením pôvodného zhotoviteľa (ďalej len "Pôvodný zhotoviteľ") novým zhotoviteľom v súlade s § 18 zákona o verejnom obstarávaní. Zmenu v osobe zhotoviteľa je objednávateľ oprávnený vykonať nahradením pôvodného zhotoviteľa subjektom, ktorý ako uchádzač vo verejnom obstarávaní k zákazke s názvom „Razba a dodávka zlatých zberateľských euromincí v nominálnej hodnote 33 € a 100 €“ spĺňa podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo verejnom obstarávaní a umiestnil sa na druhom mieste v poradí v rámci verejného obstarávania (ďalej len "Nový zhotoviteľ"). Na vysporiadanie plnení medzi Pôvodným zhotoviteľom a objednávateľom sa primerane aplikujú ustanovenia bodu 15 tohto článku zmluvy. Na vysporiadanie plnení medzi Novým zhotoviteľom a objednávateľom sa vykonajú primerané úpravy zmluvy.
12. Zhotoviteľ súhlasí s takouto zmenou zmluvy, ak objednávateľ nahradí Pôvodného zhotoviteľa Novým zhotoviteľom podľa bodu 11 tohto článku zmluvy. Zhotoviteľ súhlasí s tým, že nadobudnutím účinnosti zmeny v osobe zhotoviteľa prestáva byť zmluvnou stranou tejto zmluvy a zmluvou stranou tejto zmluvy sa stáva Nový zhotoviteľ.
13. Pôvodný zhotoviteľ je povinný bezodkladne, najneskôr do 10 pracovných dní od oznámenia objednávateľa za účelom zmeny zmluvy podľa bodu 11 tohto článku zmluvy poskytnúť objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie zmluvy do okamihu zmeny v osobe zhotoviteľa, odovzdať objednávateľovi všetky potrebné informácie a dokumenty v súvislosti s dodaným plnením tak, aby nedošlo k vzniku škody alebo inej ujmy objednávateľovi.
14. V prípade omeškania Pôvodného zhotoviteľa s plnením povinnosti podľa bodu 13 tohto článku zmluvy (neposkytnutie súčinnosti) vzniká objednávateľovi za každý začatý deň omeškania nárok na zaplatenie zmluvnej pokuty zo strany Pôvodného zhotoviteľa vo výške 100 eur (slovom: sto eur). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.
15. V prípade odstúpenia od tejto zmluvy si zmluvné strany ponechajú doposiaľ akceptované plnenia, vykonané v súlade s podmienkami uvedenými v zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku zmluvy, pripraví zhotoviteľ ich inventarizáciu a objednávateľ bude oprávnený, ale nie povinný ich prevziať, pokiaľ uhradí príslušnú časť ceny zodpovedajúcej miere rozpracovanosti podľa dohody zmluvných strán.

**Článok XI**

## Zodpovednosť za škodu

1. Dodané euromince musia presne zodpovedať parametrom a podmienkam dohodnutým v tejto zmluve a jej prílohách. V prípade porušenia záväzkov podľa tejto zmluvy musí zhotoviteľ počítať s náhradou škody v plnej výške v zmysle § 373 a nasl. Obchodného zákonníka.
2. V prípade poškodenia, straty alebo krádeže euromincí v priestoroch zhotoviteľa alebo počas prepravy na dohodnuté miesto dodania, zhotoviteľ bude mať povinnosť nahradiť poškodené, stratené alebo ukradnuté euromince znovu vyrazením a dodaním na vlastné náklady najneskôr do dvoch mesiacov od okamihu zistenia poškodenia, straty alebo krádeže euromincí. V prípade straty alebo krádeže euromincí bude mať zhotoviteľ povinnosť nahradiť objednávateľovi okrem euromincí aj nominálnu hodnotu za každú stratenú alebo ukradnutú euromincu, a to do 21 dní od okamihu zistenia straty alebo krádeže euromincí.
3. Zhotoviteľ má po zistení straty alebo krádeže euromincí povinnosť bezodkladne písomne informovať objednávateľa o akejkoľvek takejto udalosti, jej povahe a o počte kusov euromincí, ktorých sa to týka.
4. Ak by v prípade náhrady euromincí zhotoviteľ nedodal tieto nové euromince v termíne do dvoch mesiacov od okamihu zistenia poškodenia, straty alebo krádeže, má povinnosť zaplatiť objednávateľovi zmluvnú pokutu vo výške 2 % z ceny všetkých nedodaných euromincí a obalov za každý začatý týždeň omeškania.
5. Ak by zhotoviteľ v termíne do 21 kalendárnych dní od okamihu zistenia straty alebo krádeže euromincí nenahradil objednávateľovi nominálnu hodnotu za každú stratenú alebo ukradnutú euromincu, zaplatí zmluvnú pokutu vo výške 2 % z nominálnej hodnoty každej stratenej alebo ukradnutej euromince za každý začatý týždeň omeškania.
6. V prípade porušenia povinnosti mlčanlivosti zaplatí ten, kto túto povinnosť porušil škodu, ktorá vznikla tomu, čo túto povinnosť dodržal.

**Článok XII**

## Zásady pre príjem zásielok euromincí – prebierka, kvalitatívna a kvantitatívna kontrola

1. Po dodaní euromincí objednávateľ vykonáva kvantitatívnu a kvalitatívnu kontrolu dodaných euromincí, a to do 28 dní odo dňa ich doručenia a prevzatia, pričom v tejto lehote aj oznámi zhotoviteľovi výsledok kontrol.
2. Kvantitatívna kontrola euromincí bude vykonaná tak, že objednávateľ otvorí každú kartónovú škatuľu a spočíta počet kusov euromincí v nej uložených. Kvalita razby bude preverená u euromincí pri každom kuse euromince.
3. Okrem kvalitatívnej kontroly uvedenej v bode 2 bude z každej originálne zabalenej kartónovej škatule najmenej jedna zlatá eurominca skontrolovaná, a to jej hmotnosť (povolená odchýlka + 0,08 g, resp. + 0,062 g) a priemer (povolená odchýlka ± 0,1 mm)
4. Ak sa pri kontrole zistí, že nejaké euromince chýbajú, zhotoviteľ po obdržaní reklamácie množstva euromincí bez zbytočného odkladu dodá chýbajúce euromince, ktoré mali byť dodané na základe dodacieho listu (protokolu o odovzdaní a prevzatí euromincí). Ak sa po preskúmaní u zhotoviteľa preukáže, že podľa evidencie uvedené euromince chýbajú, postupuje sa ako pri strate alebo krádeži euromincí.

**Článok XIII**

## Záruka a reklamácie (vrátane možnosti odstúpenia od zmluvy)

1. Zhotoviteľ zodpovedá za kvalitu a kvantitu euromincí a ich obalov počas obdobia, ktoré pokrýva dobu od dodania a prevzatia kompletnej dodávky objednávateľom do dňa emisie euromincí a až do uplynutia 24 mesiacov po dni emisie.
2. Objednávateľ si môže v tomto období uplatniť kvalitatívnu a kvantitatívnu reklamáciu, v prípade, že dodané euromince, obaly alebo certifikáty nebudú zodpovedať požiadavkám a dohodnutej kvalite.
3. Objednávateľ chybné reklamované euromince oddelene zabalí a odovzdá zhotoviteľovi na výmenu za bezvadné. Náklady spojené s reklamáciou hradí v plnom rozsahu zhotoviteľ. Zhotoviteľ do 30 dní odo dňa obdržania reklamácie bezplatne vymení a dodá všetky euromince a obaly zahrnuté do reklamácie uplatnenej objednávateľom počas garantovaného obdobia.
4. V prípade diferencie euromincí dodá zhotoviteľ na svoje náklady všetky chýbajúce euromince. Po uplynutí 12 mesiacov od emisie euromincí, keď ich dodanie už nie je možné v dôsledku ukončenia razby, nahradí objednávateľovi zmluvnú cenu za každú chybnú alebo chýbajúcu euromincu spolu s príslušnou časťou dopravného a DPH a nahradí navyše aj ich nominálnu hodnotu.
5. Ak výmena chybných euromincí a ich obalov nie je možná, nahradí zhotoviteľ zmluvnú cenu za každú chybnú euromincu a ich obaly vrátane DPH s príslušnou časťou dopravného a chybné euromince budú za účasti zástupcu objednávateľa zdemonetizované.
6. V prípade, ak z celkového množstva zmluvne dohodnutej dodávky euromincí bude dodaných viac ako 5 % vadných euromincí alebo ich obalov, môže si objednávateľ uplatniť zmluvnú pokutu vo výške 0,5 % z dohodnutej zmluvnej ceny z každej dodanej vadnej euromince alebo obalu.
7. Ak by zhotoviteľ nedodržal lehotu 30 dní na výmenu vadných euromincí alebo ich obalov za bezvadné, môže si objednávateľ uplatniť zmluvnú pokutu vo výške 1 % z dohodnutej zmluvnej ceny euromince za každú nedodanú bezvadnú euromincu alebo obal.
8. Zhotoviteľ sa zaväzuje, že:

a) ak sa opätovne vyskytnú vady po výmene reklamovaných euromincí a ich obalov za bezvadné, zaplatí zmluvnú pokutu 3 % z dohodnutej zmluvnej ceny euromince a jej obalu bez DPH z každej vadnej euromince alebo obalu,

b) ak nebudú odstránené opätovne reklamované vady v lehote 30 dní od doručenia reklamácie, zaplatí zmluvnú pokutu 3 % z dohodnutej zmluvnej ceny euromince a jej obalu bez DPH z každej vadnej euromince alebo obalu,

c) ak sa preukáže, že originálnymi razidlami boli vyrazené euromince z platničiek určených pre iný druh mince, ako je konkrétne razená eurominca, euromince s odlišným riešením hrany, nesprávnou kombináciou averzu a reverzu alebo euromince s jednostrannou razbou, ide o podstatné porušenie zmluvy, objednávateľ má v takom prípade právo odstúpiť od tejto zmluvy a zhotoviteľ zaplatí zmluvnú pokutu 10 000 eur (slovom: desaťtisíc eur) za každú takúto euromincu.

1. K reklamácii chybných euromincí alebo zistenej diferencie dodaných euromincí objednávateľ vyhotoví protokol v troch vyhotoveniach, z ktorého jedno vyhotovenie zašle zhotoviteľovi a dve vyhotovenia ostávajú objednávateľovi. V protokole sa uvádza

- adresa objednávateľa,

- dátum zistenia chybných euromincí alebo diferencie,

- zistené chybné euromince alebo zistenú diferenciu v eurách, v kusoch a číslo kartónovej škatule,

- v prípade chybných euromincí popis chyby,

- mená a podpisy zamestnancov, ktorí chybné euromince alebo diferenciu zistili,

- dátum a miesto vyhotovenia protokolu,

- odtlačok pečiatky objednávateľa a podpis oprávneného vedúceho zamestnanca objednávateľa.

1. K reklamácii objednávateľ prikladá príslušné obaly, v ktorých boli nezrovnalosti zistené a k reklamácii chybných euromincí naviac aj predmetné chybné euromince.
2. Reklamácie prešetruje a vybavuje zhotoviteľ, ktorý v prípade opodstatnenej reklamácie uhradí schodok a znáša všetky náklady s ňou spojené.

Článok XIV

## Zmluvné pokuty

1. Za omeškanie so splnením dodávky predmetu plnenia v zmluvne dohodnutom termíne si môže objednávateľ uplatňovať zmluvnú pokutu vo výške 0,5 % z ceny nedodaných euromincí a obalov bez DPH za každý aj začatý deň omeškania a zhotoviteľ bude povinný v takom prípade zmluvnú pokutu zaplatiť.
2. V prípade, že omeškanie s plnením trvá viac ako desať týždňov, ide o podstatné porušenie zmluvy a objednávateľ má právo odstúpiť od tejto zmluvy, pokiaľ takéto omeškanie nie je spôsobené vyššou mocou. V prípade, že toto omeškanie presiahne desať týždňov bez toho, aby bolo spôsobené vyššou mocou, zhotoviteľ bude povinný zaplatiť zmluvnú pokutu a ihneď vystaviť príkaz pre svoju banku tak, aby objednávateľ do 14 kalendárnych dní odo dňa doručenia jej písomného oznámenia o odstúpení od zmluvy, bola zaplatená zmluvná pokuta.

Zároveň bude zhotoviteľ povinný najneskôr do jedného mesiaca od písomného oznámenia objednávateľa o odstúpení od tejto zmluvy, na vlastné náklady pod dohľadom zástupcov objednávateľa zničiť všetko vyrobené a rozpracované náradie a razidlá, prípadne hotové euromince a mincové platničky, ktoré boli doteraz vyrobené v zmysle dojednania. Zhotoviteľ bude mať povinnosť vypracovať príslušný protokol o zničení, ktorý predloží objednávateľovi na schválenie.

V prípade omeškania okrem zmluvnej pokuty uvedenej vyššie zaplatí zhotoviteľ v plnej výške škodu, ktorá objednávateľovi preukázateľne vznikla.

1. V prípade omeškania objednávateľa s platením faktúry je zhotoviteľ oprávnený účtovať objednávateľovi úrok z omeškania vo výške v súlade s § 369 ods. 2 Obchodného zákonníka.
2. Za nedodržanie povinnosti predložiť doklad o vykonaní skúšky rýdzosti najneskôr 3 dni pred plánovaným dodaním euromincí podľa čl. III ods. 2 tejto zmluvy si môže objednávateľ uplatniť zmluvnú pokutu vo výške 500,- eur bez DPH.
3. Za nedodržanie lehoty na oznámenie dodania euromincí do preberacieho miesta objednávateľa si môže objednávateľ uplatniť zmluvnú pokutu vo výške 500,- eur bez DPH.
4. Za zverejnenie vizuálnych materiálov z procesu razby zlatých euromincí alebo samotných zberateľských euromincí podľa čl. III ods. 5 zmluvy pred dňom ich emisie si môže objednávateľ uplatniť zmluvnú pokutu vo výške 2500,- eur bez DPH za každý zverejnený materiál.
5. Za nedodržanie povinnosti týkajúcej sa veku a bezúhonnosti osôb, ktoré budú vykonávať činnosť pre objednávateľa a budú mať prístup k chráneným informáciám objednávateľa, podľa článku XVI bod 3 zmluvy je objednávateľ oprávnený uplatniť zmluvnú pokutu vo výške 5000,- eur bez DPH za každý prípad porušenia tejto povinnosti.
6. Zaplatením zmluvnej pokuty podľa tejto zmluvy nie je dotknutý nárok objednávateľa na náhradu škody, pričom zmluvná pokuta sa nezapočítava do náhrady vzniknutej škody. Zmluvné strany sa dohodli, že objednávateľ je oprávnený popri nároku na zmluvnú pokutu podľa tohto článku zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.
7. O použití ktorejkoľvek zo zmluvných sankcií uvedených v tomto článku tejto zmluvy majú zmluvné strany povinnosť navzájom sa bez zbytočného odkladu písomne informovať.
8. Zmluvné pokuty a úrok z omeškania podľa tejto zmluvy sú splatné do 14 kalendárnych dní odo dňa doručenia faktúry druhej zmluvnej strane, ak nie je v zmluve uvedené inak.

**Článok XV**

## Okolnosti vylučujúce zodpovednosť (vyššia moc)

1. V prípade, ak bude znemožnené plniť svoje záväzky v dôsledku vyššej moci, nezodpovedá objednávateľ ani zhotoviteľ za škody takto vzniknuté, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala. Za okolnosti vyššej moci sa považujú vojny, živelné katastrofy značného rozsahu majúce súvislosť s predmetom plnenia zmluvy (zemetrasenie, záplava, požiar), celoštátny štrajk, teroristický útok, pričom tieto sa vzťahujú aj na subdodávateľov. Za okolnosti vyššej moci sa nepovažujú napríklad výpadky vo výrobe, prerušenie dodávky energií, nesplnenie alebo oneskorenie dodávky od subdodávateľov a zásahy úradov alebo nezískanie oficiálnej licencie, obmedzenia súvisiace s prekračovaním hranice.
2. Objednávateľ ako aj zhotoviteľ, ktorý si bude chcieť uplatniť nárok vyplývajúci z pôsobenia vyššej moci musí oznámiť toto písomne, bez zbytočného odkladu, najneskôr však päť dní po jej vzniku rozsah okolností s uvedením ich pravdepodobnej doby trvania. V opačnom prípade stratí táto strana právo sa na tieto okolnosti odvolávať. Buď súbežne alebo najneskôr do osem dní po takomto ozname s rovnakými dôsledkami táto strana predloží dôveryhodný dôkaz (doklad potvrdený príslušným štátnym orgánom) potvrdzujúci uvedené okolnosti, ako aj to, že tieto okolnosti zásadne ovplyvňujú plnenie jej záväzkov. Objednávateľ alebo zhotoviteľ, ktorému bolo znemožnené plniť záväzky v dôsledku okolností vylučujúcich zodpovednosť (tzv. vyššej moci) oznámi koniec okolností pôsobenia vyššej moci v rovnakom časovom limite po jej zániku a pri rovnakých dôsledkoch nedodržania lehôt ako je uvedené vyššie.

**Článok XVI**

## Mlčanlivosť

1. Zmluvné strany súhlasia, že všetky informácie a skutočnosti, ktoré získali akýmkoľvek spôsobom o druhej zmluvnej strane a jej činnosti pri uzavretí a plnení tejto zmluvy, avšak nielen v súvislosti s ňou, sa považujú za dôverné a majú charakter obchodného tajomstva. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto zmluvy. Toto ustanovenie sa nebude vzťahovať na poskytnutie informácií v nevyhnutnom rozsahu tretej strane, ktorá je napríklad subdodávateľom zhotoviteľa na základe príslušnej zmluvy alebo ktorá bude vykonávať na základe písomnej zmluvy za zhotoviteľa a v jeho mene vybrané činnosti.
2. Povinnosť nezverejňovania sa nevzťahuje na informácie a skutočnosti, ktoré:
	1. sú verejne prístupné, alebo ktoré sa bez zavinenia zmluvnej strany, ktorá tieto získala stanú verejne prístupnými,
	2. zmluvná strana tieto získala od tretej strany, ktorá nie je viazaná povinnosťou mlčanlivosti voči strane, ktorej sa takéto informácie týkajú, alebo
	3. sa majú sprístupniť a poskytnúť v zmysle všeobecne záväzných právnych predpisov alebo vyžiadania oprávnených orgánov v rozsahu určenom platnými všeobecne záväznými právnymi predpismi.
3. Zhotoviteľ musí zabezpečiť a zaručiť, že každý jeho zamestnanec, ktorý bude vykonávať činnosť pre objednávateľa a bude mať prístup k chráneným informáciám objednávateľa, je osobou, ktorá je bezúhonná a dosiahla vek 18 rokov. Za bezúhonnú osobu sa pre účely tejto zmluvy nepovažuje tá osoba, ktorá bola právoplatne odsúdená za:
4. úmyselný trestný čin,
5. trestný čin ohrozenia obchodného, bankového, poštového, telekomunikačného a daňového tajomstva (§ 264 zákona č. 300/2005 Z. z. Trestný zákon v znení neskorších predpisov, ďalej len „Trestný zákon“), alebo za trestný čin všeobecného ohrozenia (§ 285 Trestného zákona) spáchaný z nedbanlivosti v súvislosti s porušením dôležitej povinnosti vyplývajúcej zo zamestnania alebo funkcie alebo povinnosti uloženej zákonom,
6. trestný čin ohrozenia utajovanej skutočnosti (§ 319 a § 320 Trestného zákona), trestný čin neoprávneného nakladania s osobnými údajmi (§ 374 Trestného zákona), alebo trestný čin, ktorého skutková podstata súvisí s porušením alebo ohrozením zákonom uznanej alebo uloženej povinnosti mlčanlivosti.
7. Zhotoviteľ musí vedieť zabezpečiť, že on aj osoby, prostredníctvom ktorých bude vykonávať činnosť pre objednávateľa budú zachovávať mlčanlivosť o všetkých záležitostiach a pomeroch objednávateľa, o ktorých sa dozvedeli pri výkone činnosti, a to najmä o informáciách, ktoré sú predmetom bankového tajomstva, daňového tajomstva, obchodného tajomstva alebo chránených informácií ESCB, prípadne podliehajú ochrane podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Tento záväzok mlčanlivosti trvá aj po ukončení trvania činnosti pre objednávateľa.

**Článok XVII**

## Ukončenie zmluvy

* + - 1. Táto zmluva sa uzatvára na dobu určitú, a to na dva (2) roky odo dňa nadobudnutia jej účinnosti, alebo do vyčerpania finančného limitu uvedeného v článku VIII bode 3 tejto zmluvy podľa toho, ktorá skutočnosť nastane skôr. Trvanie plnenia z vystavenej objednávky zadanej počas trvania tejto zmluvy môže presiahnuť trvanie tejto zmluvy.
			2. Táto zmluva zaniká:

a) písomnou dohodou zmluvných strán,

b) písomnou výpoveďou ktorejkoľvek zmluvnej strany,

c) odstúpením od tejto zmluvy jednou zo zmluvných strán v prípade podstatného porušenia zmluvy druhou zmluvnou stranou alebo

d) z dôvodov podľa Obchodného zákonníka v platnom znení alebo iného všeobecne záväzného právneho predpisu.

* + - 1. Zmluvné strany sa dohodli, že za podstatné porušenie zmluvných povinností sa považujú nasledovné porušenia tejto zmluvy:
				1. v prípade, že omeškanie s plnením trvá viac ako desať týždňov, pokiaľ takéto omeškanie nie je spôsobené vyššou mocou,
				2. v prípade, ak sa preukáže, že na originálnych razidlách boli vyrazené euromince z mincových platničiek určených pre iný druh mince,
				3. v prípade neoprávnenej výroby euromincí nad rámec objednávateľom vystavených objednávok.
			2. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej primeranej lehoty v trvaní najmenej desať dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej primeranej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
			3. V prípade, že ktorákoľvek zmluvná strana odstúpi od tejto zmluvy, musí písomné odstúpenie od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane
			4. Výpovedná lehota je trojmesačná a začína plynúť v prvý deň kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane. Počas plynutia výpovednej lehoty sú zmluvné strany povinné dodržiavať podmienky tejto zmluvy v plnom rozsahu.
			5. Objednávateľ môže odstúpiť od tejto zmluvy aj v súlade s § 19 zákona o verejnom obstarávaní.
			6. V prípade predčasného ukončenia tejto zmluvy bude zhotoviteľ povinný najneskôr do jedného mesiaca od ukončenia tejto zmluvy na vlastné náklady pod dohľadom zástupcov objednávateľa zničiť všetko vyrobené a rozpracované náradie a razidlá, prípadne hotové euromince a mincové platničky, ktoré boli doteraz vyrobené v zmysle dojednania. Zhotoviteľ bude mať povinnosť vypracovať príslušný protokol o zničení, ktorý predloží objednávateľovi na schválenie.

**Článok XVIII**

## Riešenie sporov

Zmluvné strany sa zaväzujú riešiť vzniknuté spory dohodou. Ak dohoda nie je možná, o spore rozhodne príslušný súd Slovenskej republiky. Právne vzťahy výslovne neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi právneho poriadku platného na území Slovenskej republiky.

**Článok XIX**

## Záverečné ustanovenia

1. Zmluvné strany sa dohodli, že písomná korešpondencia bude zasielaná na adresu Národná banka Slovenska, Odbor riadenia peňažnej hotovosti, Imricha Karvaša 1, 813 25 Bratislava a adresu zhotoviteľa uvedenú v záhlaví tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. Pri preukazovaní doručenia dokumentu bude dostatočné preukázať, že došlo k doručeniu alebo že obálka, ktorá obsahovala dokument, obsahovala riadne vypísanú adresu a bola odoslaná ako doporučená zásielka. Za doručenú sa bude zásielka považovať dňom vrátenia odosielateľovi. Rovnako, za doručenú sa bude zásielka považovať aj dňom odmietnutia prevziať zásielku prijímateľom.
2. Zmluvné strany sa zaväzujú, že budú postupovať s odbornou starostlivosťou a v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
3. Zmluvné strany sa zaväzujú, že sa budú vzájomne včas informovať o všetkých okolnostiach a problémoch súvisiacich s plnením tejto zmluvy.
4. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
5. V zmysle § 5a ods. 5 písmeno s) zákona č. 211/2000 Z. z. o slobodnom prístupe k informáciám v znení neskorších predpisov nie je táto zmluva povinne zverejňovanou zmluvou.
6. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť odo dňa jej podpísania oprávnenými zástupcami oboch zmluvných strán.
7. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
8. Zmluva je vyhotovená v štyroch rovnocenných rovnopisoch, jeden rovnopis je určený pre zhotoviteľa a tri rovnopisy sú určené pre objednávateľa.
9. Objednávateľ pri spracúvaní osobných údajov dotknutých osôb zhotoviteľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
10. Zhotoviteľ sa zaväzuje prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne objednávateľovi bezodkladne, avšak najneskôr 10 dní pred predpokladanou zmenou.
11. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
12. Neoddeliteľnou súčasťou tejto zmluvy sú tieto prílohy:

Príloha č. 1 – Opis predmetu zmluvy

Príloha č. 2 – Časová os a následnosť plnenia predmetu zmluvy

Príloha č. 3 – Jednotkové ceny predmetu zmluvy

Príloha č. 4 – Zoznam subdodávateľov zhotoviteľa

Za objednávateľa: Za zhotoviteľa:

V Bratislave, dňa .............. V ..................., dňa ...................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<vyplní objednávateľ> <vyplní zhotoviteľ>

## Príloha č. 1 k zmluve č. C-NBS1-000-108-809

## Opis predmetu zmluvy

## 1. Technická špecifikácia euromincí a platničiek vo všeobecnosti

**1.1 Technické špecifikácie euromincí**

Hrana zlatých zberateľských euromincí (ďalej aj „ZZM“) v nominálnej hodnote 100 eur je vrúbkovaná a v nominálnej hodnote 33 eur je hrana hladká.

Hrúbku ZZM oznámi zhotoviteľ písomne najneskôr do termínu dodávky euromincí. V hrúbke euromince je povolená odchýlka ± 0,15 mm od údaja oznámeného zhotoviteľom.

Pri razbe euromincí je povolená odchýlka v obsahu zlata + 10/1000.

Dodané euromince, plexi obaly, etue a certifikáty musia presne zodpovedať schváleným vzorom a parametrom stanoveným v zmluve. V prípade, že budú dodané euromince, plexi obaly, etue a certifikáty, ktoré nebudú zodpovedať schváleným vzorom, uhradí zhotoviteľ objednávateľovi zmluvnú pokutu dohodnutú v zmluve a škodu v plnej výške v zmysle § 373 Obchodného zákonníka.

**1.2 Definícia kvality razených euromincí**

Vyhotovenie „proof“ je razba euromincí z leštených platničiek razidlami
s vysokolešteným mincovým poľom a matovaným reliéfom.

Dodané ZZM nesmú:

1. obsahovať mince vyrazené z mincových platničiek pre iný druh mincí alebo z chybných mincových platničiek alebo mincových platničiek z iného kovu,
2. obsahovať mince s odlišným riešením hrany, nesprávnou kombináciou averzu a reverzu alebo mince s jednostrannou razbou ako aj mince s viditeľným osovým pootočením averzu voči reverzu alebo posunutím mincovej platničky od stredu euromince,
3. obsahovať euromince s prerážanou razbou,
4. obsahovať euromince, ktoré nezodpovedajú toleranciám v hmotnosti, zložení mincového kovu, priemere a hrúbke, prípadne mince s poškodenými obalmi, a to prasknutými, naštrbenými, poškriabanými, netesniacimi, znečistenými, ako aj s inými, voľným okom viditeľnými vadami,
5. mať poprehýbaný alebo nedorazený plochý okraj na hrane a zreteľný otrep - „grát“, porušený okraj euromince pri razbe, resp. manipulácii,
6. na reliéfe obsahovať plochy s viditeľne odlišnou úrovňou lesku,
7. niesť odtlačky prstov alebo byť znečistené tukmi,
8. mať voľným okom viditeľné nerovnosti v povrchu euromince a písma, nezodpovedajúce predlohe a schváleným vzorom euromincí,
9. mať škvrnky, bodky, ryhy, vrypy, škrabance a jamky alebo iné mechanické poškodenia,
10. niesť stopy po oplachu platničky pred razbou.

Dodané ZZM ďalej:

a) musia mať zrkadlový lesk v mincovom poli, neporušený matnými plôškami, ryhami, vrypmi, škvrnami, bodkami, škrabancami, jamkami a inými chybami viditeľnými voľným okom,

b) reliéfna časť musí byť rovnomerne matná po celej ploche bez porušenia lesklými škvrnami, bodkami, ryhami, vrypmi, plochami s viditeľne odlišnou úrovňou matu od ostatných častí reliéfu a bez iných chýb viditeľných voľným okom.

# **1.3 Technická špecifikácia v konkrétnostiach**

ZZM v nominálnej hodnote 100 €

|  |  |  |  |  |  |  |
| --- | --- | --- | --- | --- | --- | --- |
| **NH** | **TVAR** | **ZLOŽENIE** | **HMOTNOSŤ (g)** | **PRIEMER****(mm)** | **VYHOTOVENIE** | **HRANA** |
| 100 € | kruh | Au 900Ag 75Cu 25 | 9,5 + 0,08 | 26 ± 0,1 | proof | vrúbkovaná(200 vrúbkov) |

ZZM v nominálnej hodnote 33 €

|  |  |  |  |  |  |  |
| --- | --- | --- | --- | --- | --- | --- |
| **NH** | **TVAR** | **ZLOŽENIE** | **HMOTNOSŤ (g)** | **PRIEMER****(mm)** | **VYHOTOVENIE** | **HRANA** |
| 33 € | kruh | Au 999.9 | 3,11+ 0,062 | 16 ± 0,1 | proof | hladká |

# **2. Balenie euromincí**

## 2.1 Zlaté zberateľské euromince v nominálnej hodnote 100 €

Balenie zlatých euromincí:

a) Zlaté euromince budú vložené do plexi obalov č. 360008-026,22 (výrobca Sternisa, GmbH) alebo inej vhodnej alternatívy spolu s certifikátom deklarujúcim technické parametre zlatých euromincí do etuí od výrobcu International Packaging Corporation (Ayrshire Scotland) č. 8-1-1-AW /BurgundyLavagna/ VAC 8-S 673 (pre dodržanie doterajšieho balenia). Obaly je potrebné zbaviť prachu a nečistôt pred uložením zlatých euromincí. Plexi obaly nesmú byť prasknuté, naštrbené a poškrabané; etue nesmú byť znečistené, nerovnomerne sfarbené, poškrabané a nesmú mať poškodený uzáver.

b) Texty certifikátu, ktoré zadá objednávateľ, budú obojstranne vytlačené bordovou farbou na bielom podklade. Rohy certifikátu budú zaoblené s polomerom zaoblenia cca 6 mm. Okolo okraja certifikátu zostane biela plocha široká cca 6 mm, v strede ktorej bude vytlačená bordová (alternatívne zlatá alebo holografická) linka rovnobežne s okrajom so zaoblením, v rohoch paralelne so zaoblením rohov certifikátu. Certifikát môže obsahovať holografické prvky – logo NBS, označenie mincovne. Plošná hmotnosť papiera certifikátu bude 300 g/m2. Etua so zlatou euromincou bude vložená do vrchného násuvného papierového obalu vo veľkosti ekvivalentnej veľkosti etue podľa zadania objednávateľa. Papier vrchného násuvného obalu bude mať 300 g/m2, plnofarebnú tlač, bude laminovaný alebo lakovaný po tlači a bigovaný v mieste ohybu.

c) Etue so zlatými euromincami budú vložené po 100 kusoch do kartónových škatúľ, pričom jednotlivé vrstvy budú oddelené papierom, aby sa zabránilo poškodeniu etuí a vrchných násuvných obalov pri preprave. Kartónové škatule so zlatými euromincami budú prelepené samolepiacou páskou, ktorej okraje budú označené odtlačkom pečiatky zhotoviteľa a podpísané jeho poverenými pracovníkmi.

Na kartónovej škatuli budú uvedené údaje:

* Názov zhotoviteľa,
* Národná banka Slovenska, Oddelenie centrálnej pokladnice, Imricha Karvaša 1,
813 25 Bratislava
* Zlatá zberateľská eurominca v nominálnej hodnote 100 eur
* Názov zlatej zberateľskej euromince špecifikovaný v objednávke
* Počet kusov zlatých euromincí v kartónovej škatuli
* Suma nominálnych hodnôt v eurách
* Hmotnosť kartónovej škatule so zlatými euromincami v gramoch
* Poradové číslo kartónovej škatule.

Kartónové škatule budú uložené na paletách. Palety nie sú súčasťou ceny za balenie a sú vlastníctvom zhotoviteľa. Palety zo zásielok euromincí od zhotoviteľa odosiela preberacie miesto po prevzatí zásielky zhotoviteľovi so sprievodným dokladom v termínoch individuálne dohodnutých so zhotoviteľom.

Zhotoviteľ predloží grafické riešenia certifikátu, vrchných násuvných papierových obalov a tiež vzory jednotlivých častí balenia na schválenie objednávateľovi.

## 2.2 Zlaté zberateľské euromince v nominálnej hodnote 33 eur

Balenie zlatých euromincí:

* + - * 1. Zlaté euromince budú vložené do plexi obalov spolu s certifikátom deklarujúcim technické parametre zlatých euromincí do koženkových etuí s bordovou vložkou. Obaly je potrebné zbaviť prachu a nečistôt pred uložením zlatých euromincí. Plexi obaly nesmú byť prasknuté, naštrbené a poškrabané; etue nesmú byť znečistené, nerovnomerne sfarbené, poškrabané a nesmú mať poškodený uzáver.
1. Texty certifikátu, ktoré zadá objednávateľ, budú obojstranne vytlačené bordovou farbou na bielom podklade. Rohy certifikátu budú zaoblené s polomerom zaoblenia cca 6 mm. Okolo okraja certifikátu zostane biela plocha široká cca 6 mm, v strede ktorej bude vytlačená bordová (alternatívne zlatá alebo holografická) linka rovnobežne s okrajom so zaoblením, v rohoch paralelne so zaoblením rohov certifikátu. Certifikát môže obsahovať holografické prvky – logo NBS, označenie mincovne. Plošná hmotnosť papiera certifikátu bude 300 g/m2. Etua so zlatou euromincou bude vložená do vrchného násuvného papierového obalu vo veľkosti ekvivalentnej veľkosti etue podľa zadania objednávateľa. Papier vrchného násuvného obalu bude mať 300 g/m2, plnofarebnú tlač, bude laminovaný alebo lakovaný po tlači a bigovaný v mieste ohybu.
2. Etue so zlatými euromincami budú vložené po 100 kusoch do kartónových škatúľ, pričom jednotlivé vrstvy budú oddelené papierom, aby sa zabránilo poškodeniu etuí a vrchných násuvných obalov pri preprave. Kartónové škatule so zlatými euromincami budú prelepené samolepiacou páskou, ktorej okraje budú označené odtlačkom pečiatky zhotoviteľa a podpísané jeho poverenými pracovníkmi.

Na kartónovej škatuli budú uvedené údaje:

* Názov zhotoviteľa,
* Národná banka Slovenska, Oddelenie centrálnej pokladnice, Imricha Karvaša 1,
813 25 Bratislava
* Zlatá zberateľská eurominca v nominálnej hodnote 33 eur
* Názov zlatej zberateľskej euromince špecifikovaný v objednávke
* Počet kusov zlatých euromincí v kartónovej škatuli
* Suma nominálnych hodnôt v eurách
* Hmotnosť kartónovej škatule so zlatými euromincami v gramoch
* Poradové číslo kartónovej škatule.

Kartónové škatule budú uložené na paletách. Palety nie sú súčasťou ceny za balenie a sú vlastníctvom zhotoviteľa. Palety zo zásielok euromincí od zhotoviteľa odosiela preberacie miesto po prevzatí zásielky zhotoviteľovi so sprievodným dokladom v termínoch individuálne dohodnutých so zhotoviteľom.

Balenie ZZM v nominálnej hodnote 33 eur v drevenej etui:

- ZZM budú vložené, reverzom nahor, do drevených etuí obdĺžnikového tvaru (tak, aby sa zmestili do drevenej etui dve mince v plexi obaloch umiestnené rovnomerne vedľa seba), vyrobených z tmavého dreva. Každá drevená etua bude povrchovo lakovaná, jej vnútorná vložka bude zo zamatu tmavočervenej/bordovej farby (rovnaká vo vrchnej aj v spodnej časti). Etua bude uzatvárateľná na magnetický uzáver. Otváranie drevenej etue bude prekryté látkou rovnakej farby ako jej čalúnená výplň (tmavočervená/bordová), ktorá bude zakrývať vnútorné zatváracie mechanizmy (pánty). V pravom hornom a v ľavom spodnom rohu vrchnej časti vnútornej vložky budú tmavočervené/bordové stužky na uchytenie certifikátu. Na drevenej etui bude z vrchnej časti potlač – text predloží objednávateľ zhotoviteľovi písomne;

- do drevených kaziet bude vložená vždy jedna zlatá zberateľská eurominca (do ľavého otvoru) spolu s certifikátom obdĺžnikového tvaru deklarujúcim technické parametre. Text a presnú špecifikáciu certifikátu predloží objednávateľ zhotoviteľovi písomne;

- drevená etua bude vložená do vrchného násuvného papierového obalu s plošnou hmotnosťou 300 g/m2. Násuvný papierový obal bude z vrchnej strany obsahovať potlač alebo slepotlač. Text a presnú špecifikáciu násuvného obalu predloží objednávateľ zhotoviteľovi písomne;

Zhotoviteľ predloží grafické riešenie certifikátu a vzory jednotlivých častí balenia na schválenie objednávateľovi.

Všetky obaly je potrebné zbaviť prachu a nečistôt pred uložením zlatých zberateľských euromincí.

Drevené kazety budú vložené do kartónovej škatule, pričom jednotlivé vrstvy budú oddelené papierom, aby sa zabránilo poškodeniu etuí pri preprave. Kartónové škatule budú prelepené samolepiacou páskou a na kartónovej škatuli budú uvedené údaje:

* + Národná banka Slovenska
	+ názov „Zlatá zberateľská eurominca v nominálnej hodnote 33 eur balená v drevených etuách“
	+ rok razby
	+ počet kusov súborov v kartónovej škatuli
	+ poradové číslo kartónovej škatule.

Kartónové škatule budú uložené na paletách. Palety nie sú súčasťou ceny za balenie a sú vlastníctvom zhotoviteľa. Palety zo zásielok euromincí od zhotoviteľa odosiela preberacie miesto po prevzatí zásielky zhotoviteľovi so sprievodným dokladom v termínoch individuálne dohodnutých so zhotoviteľom.

# **3.Predpokladané množstvo euromincí**

## 3.1 Zlaté zberateľské euromince (ZZM) v nominálnej hodnote 100 €

Množstvo konkrétneho druhu zlatých zberateľských euromincí v nominálnej hodnote 100 eur je počítané na maximálne 7 000\* kusov.

|  |  |
| --- | --- |
| Predpokladaný rok dodania | ZZM v nominálnej hodnote 100 €(počet tematík za príslušný rok) |
| 2025 | 1x |
| 2026 | 1x |
| 2027 | 1x  |

## 3.2 Zlaté zberateľské euromince (ZZM) v nominálnej hodnote 33 €

Množstvo konkrétneho druhu zlatých zberateľských euromincí v nominálnej hodnote 33 eur je počítané na 10 000\* kusov.

|  |  |
| --- | --- |
| Predpokladaný rok dodania | ZZM v nominálnej hodnote 33 € |
| 2026 | 1x |

\* Uvedené množstvá a počty zberateľských euromincí sú síce plánované, ale Banková rada NBS môže zmeniť Emisný plán pamätných a zberateľských euromincí a rozhodnúť o novej emisii zberateľskej euromince, ako aj vyradiť zberateľskú euromincu z emisného plánu. Objednané množstvo a počet euromincí sa preto môže líšiť od uvedených čísiel. Zhotoviteľ bude o potrebných zmenách vždy vopred upozornený a skutočný počet a množstvo euromincí bude vždy objednané na základe schváleného Emisného plánu pamätných a zberateľských euromincí na konkrétny rok samostatnou objednávkou po podpise licenčnej zmluvy s autorom výtvarného návrhu.

## Príloha č. 2 k zmluve č. C-NBS1-000-108-809

## Časová os a následnosť plnenia predmetu zmluvy

1. Časová os pre razbu a dodávku zlatých zberateľských euromincí
2. **Vystavenie objednávky –** do dvoch týždňov od odovzdania modelov zhotoviteľovi – v prípade odstraňovania chýb na modeli autorom, do dvoch týždňov od ich odstránenia;
3. **Predloženie autorských odrazkov** – do jedného mesiaca od odovzdania modelov;
4. **Predloženie skúšobných odrazkov** na schválene sériovej razby v NBS (doručenie poštou alebo osobne) do 8 týždňov od zadania objednávky;
5. **Schvaľovanie skúšobných odrazkov (schválenie sériovej razby) –** do 7 pracovných dní od predloženia skúšobných odrazkov do NBS (1. skúška);
6. **Opätovné schvaľovanie skúšobných odrazkov** – po neschválení skúšobných odrazkov má zhotoviteľ 10 pracovných dní na opätovné predloženie odrazkov s odstránenými nedostatkami;
7. **Predloženie balenia na schválenie do NBS** – najneskôr 2 mesiace pred dodaním euromincí**;**
8. **Kontrola razby euromincí pri stroji** + **skúška rýdzosti** – v priebehu razby;
9. **Dodanie euromincí** – v lehote podľa vystavenej objednávky;
10. **Predloženie záverečnej bilancie výroby náradia, razidiel a euromincí –** do 7 pracovných dní od emisie alebo od dodania euromincí podľa objednávky zaslanej pred dňom emisie;
11. **Ničenie nepodarkov –** bezodkladne po emisii zberateľských euromincí (resp. po dodaní poslednej objednávky, ak bola dodaná po emisii);
12. **Ničenie náradia**– bezodkladne po emisii (resp. po dodaní poslednej objednávky, ak bola dodaná po emisii) zberateľských euromincí;

EA

F

K

J

A

I

G

D

C

B

H

## Príloha č. 3 k zmluve č. C-NBS1-000-108-809

## Jednotkové ceny predmetu zmluvy

Spoločné ustanovenia - definícia pojmov pre účely tejto zmluvy:

1. Cena materiálu zahŕňa cenu zlata;
2. Spracovacie náklady:
	* náklady na výrobu náradia,
	* obstaranie zvyšných kovov v eurominciach, ak sa také vyskytujú;
	* na razbu euromince,
	* na razbu skúšobných odrazkov v plexi obale a ich označenie slovom „TEST“,
	* na vykonanie skúšky rýdzosti drahého kovu a náklady na zabalenie euromince do kompletného balenia,
	* vloženie do príslušný obalov;
3. Zvyšné balenie – náklady na kartónové škatule a akýkoľvek iný obalový materiál a samotné zabalenie hotových euromincí v drevených kazetách do obalového materiálu.

## 3.1 Zlaté zberateľské euromince (ZZM) v nominálnej hodnote 100 €

**Tabuľka č. 1**

|  |  |  |  |
| --- | --- | --- | --- |
|  |  | **Cena v eurách bez DPH****z toho** | **Spolu****(bez ceny zlata)** |
| Cena materiálu podľa LBMA | Spracovacie náklady | Plexi obal | Etua | Certifikát | Vrchný násuvný obal | Zvyšné balenie |
| ZZM vo vyhotovení proof | **\*** | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> |

\* Cena zlata pre konkrétnu zberateľskú euromincu bude v zmluve stanovená na základe dopoludňajšej ceny zlata za deň predchádzajúci dňu doručenia písomnej objednávky zhotoviteľovi, zverejnenej na internetovej stránke <https://www.lbma.org.uk/>.

Predpokladaná doprava na miesto určenia:

**Tabuľka č. 2**

|  |  |  |
| --- | --- | --- |
| **Miesto****dodania** | **Počet dodaní** | **Cena dopravy za jednu vykonanú cestu** |
| 2025 | 2026 | 2027 | -------------------------------------------- |
| Bratislava | 1x | 1x | 1x | <vyplní zhotoviteľ> |

**3.2 Zlaté zberateľské euromince (ZZM) v nominálnej hodnote 33 €**

**Tabuľka č. 3**

|  |  |  |  |
| --- | --- | --- | --- |
|  |  | **Cena v eurách bez DPH****Z toho** | **Spolu****(bez ceny zlata)** |
| Cena materiálu podľa LBMA | Spracovacie náklady | Plexi obal | Etua | Certifikát | Vrchný násuvný obal | Zvyšné balenie |
| ZZM vo vyhotovení proof | **\*** | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> |

\* Cena zlata pre konkrétnu zberateľskú euromincu bude v zmluve stanovená na základe dopoludňajšej ceny zlata za deň predchádzajúci dňu doručenia písomnej objednávky zhotoviteľovi, zverejnenej na internetovej stránke <https://www.lbma.org.uk/>.

**Predpokladaná doprava na miesto určenia:**

 **Tabuľka č. 4**

|  |  |  |
| --- | --- | --- |
| **Miesto dodania** | **Počet dodaní** | **Cena dopravy z**a **jednu vykonanú cestu** |
| Bratislava | **1x** | <vyplní zhotoviteľ> |

**Drevené kazety:**

**Tabuľka č. 5**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Počet kusov\*** | **Vrch. nás. obal****cena/ ks** | **Certifikát****cena/ ks** | **Drevené kazety so zamatovými vložkami****cena/ks** | **Ostatné balenie cena/ks** | **Spolu****cena/ks** | **Spolu****za všetky kusy** |
| Balenie | 300 | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> | <vyplní zhotoviteľ> |

\* Uvedené množstvo je iba predpokladané. Objednané množstvo drevených kaziet sa preto môže od uvedených čísiel líšiť. Zhotoviteľ bude o reálnom množstve upozornený v objednávke.

## Príloha č. 4 k zmluve C-NBS1-000-108-809

**Zoznam subdodávateľov zhotoviteľa**

V súlade s ustanovením § 41 ods. 3 zákona o verejnom obstarávaní objednávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra

2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |
| --- | --- | --- |
| p.č. | Obchodné meno, sídlo subdodávateľa a IČO, zápis do príslušného obchodného registra | Osoba oprávnená konať za subdodávateľa (menoa priezvisko, adresa pobytu, dátum narodenia) |
| 1. | <vyplní zhotoviteľ> | <vyplní zhotoviteľ> |
| ... | ... | ... |